Ալպիական փայլը Փորբս լեռան վրա՝ Կանադական ժայռոտ լեռներում։ 
**Ալպիական փայլ** (անգլ.՝ Alpenglow, от գերմ.՝ Alpenglühen, նաև իտալ.՝ enrosadira), օպտիկական երևույթ, որը իրենից ներկայացնում է հորիզոնական կարմրավուն փայլ Արեգակի հակառակ հորիզոնի մոտ, երբ Արեգակը գտնվում է հորիզոնից ներքև (մինչև 4–5°)։ Էֆեկտը հստակ տեսանելի է լեռների լուսավորման ժամանակ, սակայն այն կարելի է նկատել նաև լուսավորված ամպերի վրա։ Այս երևույթը երբեմն նաև անվանում են «Ալպերի այրում»։

Նկարագրություն
--------------

Ալպիական փայլ հասկացությունը բավականին լայն հասկացություն է։ Այն կարող է վերաբերել կա՛մ ոչ ուղիղ արևային լույսին, որը արևի մայր մտնելուց հետո կամ էլ արևածագից մի փոքր շուտ արտացոլվում է ամպերին, կա՛մ ուղիղ արևային լույսին, որը հայտնվում է մայրամուտին կամ արևածագին։ 

 Ալպիական փայլը արևածագին, Maroon Bells և Maroon Lake, Կոլորադո։ Երկնքում դեռ երևում են աստղեր։
### Արտացոլված արևային լույս

Երբ Արեգակը գտնվում է հորիզոնից ներքև, արևի լույսը ուղիղ ճանապարհ չունի դեպի լեռը։ Ի տարբերություն արևածագի կամ մայրամուտի ուղիղ արևի լույսը, որը առաջացնում է ալպիական փայլ, արտացոլվում է մթնոլորտային տեղումներից, սառույցի բյուրեղներից կամ մթնոլորտի ստորին հատվածում գտնվող մասնիկներից․ հենց այս պայմանների շնորհիվ է, որ արևի ուղիղ ճառագայթները արևածագի կամ մայրամուտի ժամանակ տարբերվում են իրական ալպիական փայլից։ 

Այս եզրույթը սովորաբար կապված է ցանկացած արևածագի կամ մայրամուտի լույսի հետ, որը արտացոլվում է ամպերից կամ լեռներից, սակայն իրական ալպիական փայլը արևի ուղիղ ճառագայթ չէ, և այն տեսանելի է միայն մայրամուտից անմիջապես հետո կամ արևածագից անմիջապես առաջ։ 

Եթե չկան լեռներ, ապա մայրամուտից հետո արևելյան երկնքի աերոզոլները կարող են նույն կերպ լուսավորվել Երկրի ստվերից վեր մնացած ցրված կարմրավուն լույսով։ Այս ետ ցրված լույսը ստեղծում է վարդագույն գոտի՝ Արեգակին հակառակ ուղղությամբ, որը կոչվում է Վեներայի գոտի։

 Արեգակնային ճառագայթ 1՝ ճառագայթներից ամենաներքևինը, որը տեսանելի չէ դիտողին, որի համար աևը արդեն Արեգակը մայր է մտել։ Արեգակնային ճառագայթ 2–ը արտացոլվում է ամպերի մեջ և տեսանելի է դիտողի համար։
### Ուղիղ արեգակնային ճառագայթ

Այլ աղբյուրները ալպիական փայլը մեկնաբանում են որպես ծագող կամ մայր մտնող Արեգակի վարդագույն կամ կարմրագույն փայլ։ Որոշները ենթադրում են, որ այս երևույթի համար անհրաժեշտ է մաքուր և պարզ երկինք (ինչպես ցույց է տրված հոդվածի սկզբի Փորբս լեռան լուսանկարում)։

Տես նաև
-------

* Ոսկե ժամ (լուսանկարչություն)
* Վեներայի գոտի

Ծանոթագրություններ
------------------

1. ↑  "Альпийское сияние - Метеорологический Словарь". Արխիվացված from the original on 2018 թ․ օգոստոսի 15. Retrieved 2020 թ․ դեկտեմբերի 29.
2. ↑  Cushman, Ruth Carol (2009 թ․ դեկտեմբերի 28). "Catch Boulder's 'alpenglow' -- blushing mountains -- this winter". Արխիվացված է the original 2018 թ․ հունվարի 10-ին. Retrieved 2018 թ․ հունվարի 10.
3. ↑  "What Is Alpenglow?". *Digital Photography School* (in ամերիկյան անգլերեն). 2012 թ․ նոյեմբերի 1. Արխիվացված է the original 2018 թ․ հունվարի 10-ին. Retrieved 2018 թ․ հունվարի 10.
4. ↑  "Lexico, powered by Oxford: 'Alpenglow'" (in անգլերեն). Արխիվացված from the original on 2019 թ․ նոյեմբերի 15. Retrieved 2019 թ․ նոյեմբերի 15.
5. ↑  "Merriam-Webster: 'Alpenglow'" (in անգլերեն). Արխիվացված from the original on 2019 թ․ նոյեմբերի 15. Retrieved 2019 թ․ նոյեմբերի 15.
6. ↑  "Wicktionary: 'alpenglow'" (in անգլերեն). Արխիվացված from the original on 2019 թ․ օգոստոսի 30. Retrieved 2019 թ․ նոյեմբերի 15.